AD-11-09-gruppe3

= UV-forløb med MovieCut =
 * ** Dato **


 * Tid **


 * Sted ** || ** Mål ** || ** Vurderingskriterier **
 * Niveau 1 **
 * Niveau 2 **
 * Niveau 3 ** || ** Indhold ** || ** Arbejdsformer/ **


 * organisering ** || ** Elevforudsætninger ** || ** Lærer-rolle ** || ** Evaluerings-form ** ||
 * Flip the class-room || At skabe fælles forudsætninger.

At flere møder op forberedte og ved, hvad der skal ske. || ** Niveau 1 ** :

Man har set videoen og forstået opgaven, downloadet appen og oprettet sig som bruger.
 * Niveau 2 ** :

At man har undersøgt og afprøvet MovieCut samt downloadet app’en SkoleTube.
 * Niveau 3 ** :

At man har lavet en mindre film. || Se video som erstatning for direkte instruktion: downloade appen Skoletube og undersøge MovieCut. || Se intrukstionsvideo hjemmefra og prøv nogle funktioner i MovieCut. || Adgang til computer/smartphone/

tablet m. internet || Lave instruktions-video til forløbet og sende det til eleverne i god tid. || -   ||
 * 1. lektion || At aktivere før-viden omkring givent emne.

At tale om slutproduktet i form af en kort film efter de to ugers forløb.

At fordele eleverne i grupper af 3-4 personer. || ** Niveau 1: **

At tilegne sig enkelte stikord og chunks indenfor emnet.


 * Niveau 2: **

At søge information om emnet.


 * Niveau3: **

At kunne konkretisere evt. problemstillinger inden for emnet. || Snakke om emnet, brainstorme, vidensdele etc. || CL struktur: parvis diskutere emnet.

I plenum brainstorme over emnet.

I grupper snakke om filmatisering af problemstilling. || At eleverne har kendskab til emnet, og at de kan relatere til dette. || Underviseren supplerer med viden.

Tydeliggøre målet: at lave en kortfilm, vise eksempel.

Læreren fordeler eleverne i grupper. || Afslutningsvis høre grupperne i plenum omkring problemstillinger. ||
 * 2., 3. og 4. lektion || // “Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at anvende it og mediers muligheder i forbindelse med tekstproduktion, kommunikation, informationssøgning og i forbindelse med netværk. At vælge praktisk-musisk udtryksformer, herunder it-baserede udtryksformer, der understøtter det sproglige udtryk.” //

// “Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at udtrykke sig med en udtale og intonation, der gør sproget klart og forståeligt.” // || ** Niveau 1: ** Forholder eleverne sig til deres dialoger ved indspilning af film?

Har eleverne noteret sig 3 nye ord og/eller 1 chunk?

Forholder eleverne sig til deres dialoger og udtalen ved indspilning af filmen?
 * Niveau 2: **

Har eleverne noteret sig 5 nye ord og 1 eller 2 chunks?

Har eleverne noteret sig mere end 5 nye ord og 2 chunks?
 * Niveau 3: **

Forholder eleverne sig til deres dialoger og udtalen og genindspiller, når det ikke er godt nok? || Bearbejdning af det givne tema || Planlægning og fremstilling af film

Brug af opslagsværk og notere sig nye ord samt chunks i logbog.

Brug af internet og givne tekster. || At eleverne på bliver fortrolige med dette program. || Læreren går rundt i de forskellige grupper og støtter eleverne med det sproglige, tekniske og tematiske. || Eleverne skal ved slutningen af lektionen notere nye tilegnede ord og chunks i deres logbog. || og udvide sit ordforråd og/eller tilegne sig nye chunks. || ** Niveau 1 ** : Kan eleven redegøre for den givne films handling? Kan eleven give feedback på filmens opsætning og produktion? Kan eleven forholde sig til filmens historie og tilkendegive en personlig mening om emnet? || Tilskuerne skal se filmene og deraf læse filmens undertekster, lytte til filmens dialoger, evt. stille spørgsmål og give kommentar samt skrive en kort anmeldelse i deres logbøger. || Fremvisning af filmprodukt. || At eleverne er opmærksomme og tager hensyn til gruppen, der fremlægger. || At have styr på det tekniske.
 * 5. og 6. lektion || Refleksion over andres filmproduktioner
 * Niveau 2 ** :
 * Niveau 3 ** :

Sørge for glidende overgange mellem fremlæggelserne. || Kan man se en udvikling i elevens udtale?

Har eleven noteret sig nye ord og chunks samt brugt dem i sin egenproduktion? ||

= Synopsis =

Indledning
I forbindelse med vores fokusuge i faget Almen Didaktik, har vi valgt at gå sammen tre studerende med linjefaget tysk og lave et forløb, vi senere vil kunne anvende i vores kommende praktikforløb. Da to af os skal undervise i 9. klasse på en efterskole, fandt vi det nærliggende at tage Folkeskolens formålsparagraf for tysk i 9. klasse i brug og opstille enkelte af disse som mål. Efter at have været på hver vores IKT-workshop, henholdsvis “Flip the Classroom”, “Minecraft” og “Stopmotion”, diskuterede vi de forskellige midlers fordele og ulemper. Vi vurderede, at ingen af disse kunne leve op til de mål, vi havde sat for et undervisningsforløb, da vores fokus især lå på elevernes produktive færdigheder; tale og skrive, med særligt henblik på udtale og intonation. Derfor undersøgte vi mulighederne og endte til sidst ud med SAAS-app’en “MovieCut”; et simpelt videoredigeringsprogram på Skoletube, der tilbyder tilpas mange muligheder for elevernes kreative udfoldelser, men uden at deres tekniske kunnen - eller mangel på samme - skulle være en forhindring. For at komme den sidste problemstilling til livs har vi lavet en instruktionsvideo, “Flip the Classroom”. Dette er tiltænkt for at give eleverne kendskab til “MovieCut” forinden begyndt undervisning. Afslutningsvis skal det nævnes, at undervisningsforløbet skal forstås som en skabelon, som kan bruges til et hvilken som helst givet tema inden for fremmedsprogsundervisning og gruppen ‘intermediate’ til ‘advanced learners’. Det er derfor ikke præfabrikeret til at skulle beskæftige sig med et emne, men kan trækkes ned over det meste for at fremme sprogudviklingen.

Refleksioner ift. skema
En fordel ved at opstille mål fra Fælles mål er, at man får et godt redskab til at dokumentere, fx overfor forældre, om målene er opnået ud fra kriterierne, og man kan samtidig styrke sin argumentation for, hvorfor undervisningen er tilrettelagt, som den er. Det sværeste ved skemaet var at niveauinddele vurderingskriterierne. Vores overvejelser gik på, hvordan man kan måle, hvornår eleverne har forbedret deres udtale, og vi kom frem til, at hvis eleverne bruger logbøger og noterer sig de ord og chunks, som de tilegner sig i forløbet samt bruger i deres egenproduktion, så kan læreren “måle”, hvor meget de har udvidet deres ordforråd.

**Refleksioner over IKT-midlet i forhold til opfyldelse af skemaets mål** Vi har valgt at vurdere, hvordan Software As A Service (SAAS) tjenesten MovieCut understøtter vores overordnede to mål med undervisningsforløbet: // “Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at anvende it og mediers muligheder i forbindelse med tekstproduktion, kommunikation, informationssøgning og i forbindelse med netværk. //// At vælge praktisk-musisk udtryksformer, herunder it-baserede udtryksformer, der understøtter det sproglige udtryk.” //
 * Fællesmål for faget tysk[[file:///C:/Users/Sasja/Documents/Fred/Almen%20didaktik/AD%20uge/UV%20forl%C3%B8b%20med%20MovieCut.docx#_ftn1|**[1]**]]: **
 * // Sprogtilegnelse //**

MovieCut har et potentiale ift. elevernes egen kreative udfoldelse. Eleverne får mulighed for at reflektere over, hvordan deres indhold skal fremstilles, så der skabes en logisk og klar sammenhæng i handlingen. Dette betyder dog også, at eleverne må gøre brug af opslagsværker i forbindelse med mødet af nye ord, og når de vil sammensætte dialoger til deres film. Den mundtlige formidling og det visuelle skal således i samarbejde skabe handlingen, og derfor kræver det at skabe en film, at man kan se produktionen objektivt. I MovieCut kan eleverne både bruge egenproducerede videoklip, lydklip, klip fra fildelingstjenester såsom Youtube (obs. på Copyright), samt lave undertekster. I den forbindelse kræver produktionen af en film, at man aktiverer de fire færdigheder, eksempelvis ved brug af undertekstfunktionen, så man kan sætte tekster på sine film.

// “Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at udtrykke sig med en udtale og intonation, der gør sproget klart og forståeligt.” //
 * // Sprog og sprogbrug //**

Ser vi på Fælles Mål for tysk, så understøtter MovieCut kravet om, at eleverne skal udvikle deres sproglige udtale, idet eleverne kan indspille og efterfølgende vurdere, om deres udtale er tilfredsstillende og evt. genindspille. Det at indspille tyske sætninger kan bevidstliggøre eleverne, hvordan de lyder, når de taler tysk og gøre dem opmærksomme på, hvornår de skal gøre sig umage med sin udtale. Det giver eleverne således et eksternt blik, når de skal kommunikere, hvilket er vigtigt i sprogtilegnelsesprocessen. Det forudsættes dog også, at eleverne rent faktisk får arbejdet med sin udtale og deraf benytter sig MovieCuts mulighed for genindspilning.

Refleksioner over IKT-midlet generelt
Udover at forholde sig til MovieCut som middel i forhold til mål, vil vi i det følgende også reflektere over andre aspekter ved brugen af MovieCut.

Kollaborative muligheder:
MovieCut tillader ikke, at flere arbejder på den samme film samtidigt ved hver deres computer. Der vil derfor altid kun være én person ad gangen, der styrer redigeringen, og de resterende i gruppen ‘kigger på’ og kommenterer. Man kan derved argumentere for, at elever, der har svært ved at sidde ved siden af og komme med forslag til produktionen, vil have tendens til ‘at flakke’, ikke foretage sig noget konstruktivt og dermed ikke være med i filmproduktionen. Derfor skal underviseren være opmærksom på, at alle tager del i alle aspekter af produktionsprocessen.

Tilgængelighed
Da MovieCut er et netbaseret program, er det tilgængeligt fra en hvilken som helst computer, der har adgang til nettet, og det forudsætter, at skolen har købt et abonnement til Skoletube. Det har selvfølgelig den fordel, at man ikke kan “glemme” sin computer og dermed sit arbejde/lektier derhjemme. Til gengæld har det den svaghed, at hvis nettet er nede, kommer man ingen vegne, idet MovieCut ligger på Skoletubes server.

Motivationsbedømmelse
En stor motivationsfaktor for eleverne er, at de hurtigt står med et produkt i hånden. De har stor frihed til at skabe deres egenproduktion, selvfølgelig ud fra fastsatte rammer formuleret af underviseren. Disse rammer bør dog være få og enkle at følge, så det ikke tager ejerskabet fra eleverne. Ydermere kan eleverne klippe, optage og redigere i deres fritid. Det er et vigtigt aspekt mht. elevernes motivation for at arbejde med MovieCut, at læreren vælger et emne, som eleverne kan se muligheder i mhp. at lave og fortolke det til en film.

Læreren
Når eleverne sendes ud i grupper og arbejder med deres egenproduktion, kan det være svært at have et overblik over, hvad eleverne konkret får lavet; om de er seriøse med filmproduktionen, eller om de går på facebook. Under processen skal læreren agere en facilitator, der går rundt imellem grupperne for at støtte og guide elevernes arbejde. Man kan jo kun være ved én gruppe ad gangen så det kræver, at læreren har et godt kendskab til sin klasse og har tillid til, at de laver noget seriøst.

Eleverne
Ved at benytte Flip the classroom, får eleverne hjemmefra en introduktion til, hvordan man bruger MovieCut. Det er intentionen, at eleverne får nogle forudsætninger for at komme i gang med deres egenproduktion, idet de hjemmefra har grundlag for at undersøge programmets muligheder. Til gengæld kan man komme til at opleve nogle elever, som ikke har udforsket programmet, og derfor skal bruge tid på det ved fremmødet. Man må som lærer gøre det klart over for eleverne, hvad man forventer, at de har tilegnet sig af viden hjemmefra; hvor meget skal eleven have arbejdet med programmet hjemmefra? Skal de f.eks. have sat to små videoklip sammen, lavet en overgang derimellem og sat et stykke musik ind?

Indhold og form
Da dette UV-forløb mere skal ses som en skabelon, der kan bruges på flere forskellige emner, er det svært at sige noget konkret om indholdet. Indholdet afhænger meget af hvilket emne, man arbejder med, og vi ser brugen af MovieCut som en god måde at variere undervisningens form på.

Evaluering
Det er vigtigt, at alle i gruppen får sagt noget i filmen, så man fremadrettet ved evaluering kan vurdere, om hver enkelt elev har forbedret sin udtale. Der er dertil et selvevaluerende element i det at lave en film med lyd i forbindelse med sprog og fokus på udtale. Man kan gense filmen og vurdere, om man udtaler replikker eller specifikke ord korrekt. Der lægges her op til, at man jævnligt (eksempelvis hver 3. måned) arbejder med, at eleverne skal indtale noget tysk, så de kan “måle” deres sproglige udvikling. Det kan være en god idé, at eleverne lægger deres produkt/arbejde op på en digital logbog, hvor eleven inviterer/sender læreren et link, således at læreren kan følge med i elevens udvikling og bruge dette til sin evaluering.

Konklusion
Efter at have planlagt og udarbejdet et undervisningsforløb med MovieCut, er det blevet klart for os, at MovieCut som IKT-middel er anvendeligt i fremmedsprogsundervisningen, fordi samtlige færdigheder kommer i spil i egenproduktionsprocessen. Som lærer skal man have sat sig ind i programmets funktioner, så man under processen kan hjælpe eleverne med det tekniske udover det sproglige. Ydermere skal man være opmærksom på, at målet for eleverne er klart; at det ikke kun handler om at bearbejde et tema eller arbejde med MovieCut, men at målet er, at eleverne forbedrer deres tyske udtale samt tilegner sig nye ord og chunks under egenproduktionsprocessen.

Frederik Skov: 30110918 Martin Andersen: 30110205 Sasja Maja Priess: 30100206

En pdf-vejledning til MovieCut:

[] antal tegn m. mellemrum: 9.629

 []